
                                       Către,

BIROUL PERMANENT AL

CAMEREI DEPUTAȚILOR






            În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, vă înaintăm, alăturat, Raportul comun asupra proiectului de Lege privind completarea Legii poliţiei locale nr.155/2010, transmis Comisiei pentru administrație publică şi amenajarea teritoriului și Comisiei pentru apărare, ordine publică și siguranță națională, pentru dezbatere în fond, cu adresa nr. PL x.125 din 2 martie 2015. 
Prin obiectul de reglementare şi conţinutul său, proiectul de lege face parte din categoria legilor ordinare.

	PREŞEDINTE,
	                VICEPREŞEDINTE,  

                                                       

	Ion Mocioalcă
	LaurenȚiu Nistor

Parlamentul României

Camera Deputaţilor      
	COMISIA PENTRU APĂRARE, ORDINE PUBLICĂ ȘI SIGURANȚĂ NAȚIONALĂ
Nr. 4c-12/67/2015                                                        
	Comisia pentru administraţie publică şi amenajarea teritoriului

București 06.05.2015
Nr.4c-6/66


R A P O R T    C O M U N 
asupra proiectului de Lege privind completarea Legii poliţiei locale nr. 155/2010
În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională şi Comisia pentru administraţie publică și amenajarea teritoriului au fost sesizate spre dezbatere în fond, în procedură obişnuită, cu proiectul de Lege privind completarea Legii poliţiei locale nr. 155/2010, trimis cu adresa nr. PLx125 din 2 martie 2015 şi înregistrat cu nr.4c-12/67 din 3 martie 2015, respectiv cu nr.4c-6/66 din 2 martie 2015.





Consiliul Legislativ, cu avizul nr.722/23.05.2014, a avizat favorabil iniţiativa legislativă.
Comisia juridică, de disciplină și imunități, cu avizul nr.4c-11/264/10.03.2015, a avizat favorabil proiectul de lege.

Guvernul, prin punctul său de vedere, transmis cu adresa nr. 1454/DPSG din 24.07.2014 susţine adoptarea acestei iniţiative legislative, sub rezerva însuşirii propunerilor de la punctul II, propuneri care au fost au fost însuşite de iniţiatori.
Proiectul de lege a fost adoptat de Senat în şedinţa din 25 februarie 2015.

Potrivit prevederilor art.75 alin.(1) din Constituţia României, republicată, Camera Deputaţilor este Cameră decizională.
Proiectul de lege are ca obiect de reglementare instituirea zilei de 21 mai Ziua poliţiei locale.
În conformitate cu prevederile art.61 şi 63 din Regulamentul Camerei Deputaţilor, republicat, cu modificările şi completările ulterioare, membrii celor două comisii sesizate în fond au examinat proiectul de lege în şedinţe separate.

La şedinţa Comisiei pentru apărare, ordine publică și siguranță națională din data de 10 martie 2015 au fost prezenţi 19 de deputaţi din totalul de 26 membri ai acesteia, iar la şedinţa Comisiei pentru administraţie publică și amenajarea teritoriului din data de 5 mai 2015 au fost prezenţi 20 deputaţi din totalul de 22 membri ai acesteia.
La dezbateri a participat, în conformitate cu prevederile art.54 şi 55 din Regulamentul Camerei Deputaţilor, republicat, cu modificările și completările ulterioare, doamna Sirma Caraman - secretar de stat în cadrul Ministerului Dezvoltării Regionale și Administrației Publice.
Proiectul de lege face parte din categoria legilor ordinare, potrivit prevederilor art. 75 alin. (1) din Constituţia României, republicată.
În urma examinării proiectului de lege şi a opiniilor exprimate de către membrii celor două comisii sesizate în fond, s-a hotărât, cu unanimitate de voturi, să se supună plenului Camerei Deputaţilor adoptarea proiectului de lege privind completarea Legii poliţiei locale nr. 155/2010, cu amendamente admise prezentate în Anexa la prezentul raport comun:
	PREŞEDINTE,
	VICEPREŞEDINTE,

                                                       

	Ion Mocioalcă
	LaurenȚiu Nistor


	Consilier parlamentar,
	Șef serviciu, Sofia Chelaru                                                                                   

	Dr. George Cucu
	Consilier parlamentar, Roxana Feraru 


Anexă

Amendamente  admise
	Nr.

crt.
	Text adoptat de Senat  
	Text propus de comisie

(autorul amendamentelor)
	Motivarea amendamentelor

propuse

	1. 
	Titlul legii

Lege privind completarea Legii poliţiei locale nr.155/2010
	Nemodificat
	

	2. 
	

         Articol unic. – Legea poliţiei locale nr.155/2010, republicată în Monitorul Oficial al României, Partea I, nr. 339 din 8 mai 2014, cu completările ulterioare, se completează după cum urmează:


         După articolul 44 se introduc două noi articole, art. 441 şi art. 442, cu următorul cuprins:
          “Art. 441 – Ziua de 21 mai se declară Ziua poliţiei locale.

             Art. 442 – Autorităţile administraţiei publice locale şi organizaţiile neguvernamentale interesate pot sprijini organizarea manifestărilor dedicate sărbătoririi acestei zile.”

	           Articol unic. – – Legea poliţiei locale nr.155/2010, republicată în Monitorul Oficial al României, Partea I, nr. 339 din 8 mai 2014, cu completările ulterioare, se completează după cum urmează:
          După articolul 44 se introduce un nou articol, art. 441, cu următorul cuprins:
         “Art. 441 – (1) Ziua de 21 mai se declară Ziua poliţiei locale.
         (2) Autorităţile administraţiei publice locale şi organizaţiile neguvernamentale interesate pot sprijini organizarea manifestărilor dedicate sărbătoririi acestei zile.”
Autor: Comisia pentru apărare, ordine publică şi siguranţă naţională.
	Pentru unitatea reglementării, conform normelor de tehnică legislativă.

